Anton Mikal Bjørnaali

Anton Mikal Bjørnaali (født 1867, død 1949) var lærer i Vefsn og Mosjøen da han i 1900 ble valgt inn på Stortinget som en av Venstres representanter fra Nordland.  Bjørnaali møtte på Stortinget i tre perioder, til 1909.  Med sterk tilknytning til målrørsla og ungdomslagsrørsla hørte han til den nasjonalradikale fløyen i Venstre.  I 1905 hørte han til mindretalet som stemte mot å godkjenne Karlstadforliket. 

Bjørnaali var første formann i Vefsn Mållag (1899).

Fra 1910 bodde han i Langesund og senere Lillehammer, som lensmann, banksjef og skattefut. 

Bjørnaali ble tildelt 7. juni-medaljen.

Referanser

 Kilder 
 Kjell Jacobsen «Helgeland 1905 – Enighet og splittelse» i Årbok for Helgeland 2005

 Eksterne lenker 


Kategori:Stortingsrepresentanter 1901–1903
Kategori:Stortingsrepresentanter 1904–1906
Kategori:Stortingsrepresentanter 1907–1909
Kategori:Personer fra Vefsn kommune
Kategori:Nynorskforkjempere